cyanic-selkie/wikianc huggingface dataset:
Նկարչի ալգորիթմ
Ալգորիթմի այս և ուրիշ թերությունները տարան Z-բուֆեր տեխնիկայի զարգացմանը, որը կարելի է դիտել որպես նկարչի ալգորիթմի զարգացում՝ լուծելով փիքսել առ փիքսել ելակետի խորը տարաձայնությունները, նվազեցնելով խորը գտնվող կետերը ցույց տալու պահանջը։ Նույնիսկ այսպիսի համակարգերում նկարչի ալգորիթմի տարբերակը երբեմն աշխատող է։ Քանի որ Z-բուֆերի իրականացումը սովորաբար հենվում է ֆիքսված ճշտությամբ խորքային բուֆերի՝ ապարատային միջոցներում իրականացվող գրանցամատյանի վրա, ուստի սխալի կլորացման պատճառով կա տեսանելիության խնդիրների տեղամաս։ Դրանք բազմանկյունների միջև միացման ժամանակ մասամբ համընկնումները կամ բացթողումներն են։ Սրանից խուսափելու համար "overrender" մեխանիզմի որոշ գրաֆիկական իրականացումներ նկարում են բոլոր բազմանկյունների արտահայտված մասերը՝ նկարչի ալգորիթմով տրված հաջորդականությամբ։ Սա նշանակում է, որ որոշ փիքսելներ, փաստորեն, նկարվում են կրկնակի (ինչպես նկարիչների ամբողջական ալգորիթմում), սակայն դա պատահում է նկարի միայն փոքր մասերի հետ և չնչին ազդեցություն է ունենում արդյունքի վրա։
Տեղեկագրություն
Կատեգորիա:Եռաչափ համակարգչային գրաֆիկա Կատեգորիա:Համակարգչային գրաֆիկայի ալգորիթմներ
Թաթոսի քարափ
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ Կատեգորիա:Կոտայքի մարզի լեռներ
Սանտա Ֆե
Սանտա Ֆե (Santa Fe de la Vera Cruz), Արգենտինայում Սանտա Ֆե նահանգի վարչական կենտրոնը։ Գտնվում է Արգենտինայի հյուսիս-արևելքում, Պարանա և Սալադո գետերից ոչ հեռու, Սետուբալ ծովի ափին։ Սանտա Ֆեում 2001 թվականի տվյալներով ավելի քան 369 000 մարդ է ապրում։ Քաղաքային ագլոմերացիայում 2008 թվականի մարդահամարի տվյալներով ապրում է 630 500 մարդ։
Մակերեսը կազմում է 3055 կմ2։
Ռոսարիո քաղաքից հեռավորությունը կազմում է 165 կմ, Կորդովա քաղաքից գտնվում է 340 կմ հեռու, մայրաքաղաք Բուենոս Այրեսից՝ 475 կմ և Պարանա քաղաքից 25 կմ հեռավորության վրա։
Սանտա Ֆեն համարվում է հարուստ գղուղատնտեսական, առևտրային և տրանսպորտային կենտրոն, որը արտադրում է հացահատիկ, բուսական յուղ և միս։ Քաղաքը համարվում է Սանտա Ֆեի Կատալոնական համալսարանի տեղավայրը (բացված 1959 թվականին), ունի մի քանի թանգարաններ և բազմաթիվ շինություններ, որոնք կառուցվել են կոլոնիալիզմի ժամանակներում։
Չնայած, որ Սանտա Ֆեն Ռոսարիոյից գտնվում է (170 կմ դեպի հարավ) շատ հեռու, սակայն մինչև այսօր էլ պահպանում է իր կապերը նրա հետ, և նրա օգնությամբ էլ համարվում է նահանգի ամենաամուր քաղաքը։
Պատմություն
Սանտա Ֆեն հիմնադրվել է Կայաստվա շրջանի վրա (որտեղ այժմ գտնվում է պատմական այգին Էրնանդարյասի գերեզմանատան հետ, առաջին կառավարիչը ծնվել է Հարավային Ամերիկայում) 1573 թվականին։ 1653 թվականից քաղաքը տեղափոխվել է այժմյան տարածք։ Քաղաքի նահանգային կապիտալը ծնվում է 1814 թվականին, երբ Սանտա Ֆե նահանգի տարածքը առանձնացվում է Բուենոս Այրես նահանգի Ազգային ժողովից, որը քաղաքում հիմնադրվել է 1853 թվականին։
Կախովի կամրջի շինարարությունը վերջանում են 1924 թվականին, սակայն նա հետագայում 1983 թվականին չափից շատ ծանրության պատճառով մասամբ ավերվել է (երկրորդ կամուրջը, Orono, բացվել է 1971 թվականին)։
Քաղաքը մինչև այժմ էլ պաշտպանված չէ ջրհեղեղներից։ Այդպես, 2003 թվականի ապրիլի 23-ին Սալադո գետի մակարդակը, որը թափվում է Պարանու Սանտա Ֆեի մոտակայքում, մեծանում է մոտավորապես 2 մետրով (6,5 մ) ընդամենը մի քանի ժամյա տեղումների պատճառով, և սկսում է աղետալի ջրհեղեղը։ Ավելի քան 100 000 մարդկանց ստիպված պետք էր էվակուացնել, իսկ շատ ու շատ թաղամասեր մնացին ջրի տակ ավելի քան մեկ շաբաթից էլ ավելի։ Այդ իսկ տարում, կամրջի շինարարության ավարտից հետո, այն պաշտոնապես բացվում է, իսկ արդեն 2008 թվականին հիանալի հացահատիկային գորշարաններից և դաշտերից վերածվում են հյուրանոցային համալիրների և խաղատների՝ Լոս Սիլոսը և Սան Մարտին ստրիթը։
Քաղաքի դերը արգենտինական պատմության մեջ այն է, որ այդտեղ է երեք անգամ՝ 1949 թվականին, 1957 թվականին և 1994 թվականին տեղի ունեցել Կոնստիտուցիոնյան համագումարը։
Կլիմա
Քաղաքի կլիման խոնավ մերձարևադարձային է։ Ձմռանը, միշտ այստեղի ջերմաստիճանը մնում է 0 °C-ի վրա։ Ամռանը ինչպես գրեթե բոլոր երկրներում շատ շոգ է և խոնավ։ Քաղաքի ամենաբարձր ջերմաստիճանը եղել է +45 °C, իսկ հիմնականում այստեղ ամեն տարի գրանցվում է +35 °C ջերմաստիճան։ Տեղումներ կարելի է սպասել ամբողջ տարվա մեջ, սակայն ամենախոնավ սեզոնը այստեղ ամռանն է։ Այստեղ տեղումների ժամանակ լինում են շատ ուժեղ կայծակ, որին հաջորդում են ամպրոպի գոռոցը, իսկ դրանից հետո լինում է արդեն հորդարար անձրև տեղալ։
Քաղաքի կյանք
Սանտա Ֆեում հիմնականում ամենակարևորն է առևտրային կենտրոնները, մշակությաին հաստատությունները, այստեղ նաև մեծ նշանակություն են տալիս սպորտին և տուրիզմին, երաժշտությանը և նկարչությանը։ Այստեղ նաև շատ մեծ նշանակություն նաև գիշերային հետաքրքիր կյանքը։
Աղբյուրներ
Կատեգորիա:Արգենտինայի բնակավայրեր Կատեգորիա:Հարավային Ամերիկա Կատեգորիա:Հարավային Ամերիկայի բնակավայրեր Կատեգորիա:1573 թվականին հիմնադրված բնակավայրեր
Հմայակ Սարգսյան
Հմայակ Մխիթարի Սարգսյան, ՀԽՍՀ Արտաշատի շրջանի Այգեզարդ գյուղի կոլտնտեսության նախագահ։ Սոցիալիստական աշխատանքի հերոս (04/08/1971)։
Կենսագրություն
Ծնվել է 1905 թվականին Թուրքիայում ։ 1950-ականների կեսերին աշխատել է Փարիզի կոմունայի անվան կոլտնտեսությունում (գյուղ Անաստասավան), որի խաղողի այգիները գտնվել են Արարատյան դաշտում ։ Ավելի ուշ Հմայակ Սարգսյանը գլխավորել է խաղողագործական կոլտնտեսությունը՝ փոխարինելով Սոցիալիստական աշխատանքի հերոս Գ. Պ. Խաչատրյանին ։
ԽՍՀՄ Գերագույն խորհրդի նախագահության 1971 թվականի ապրիլի 8-ի հրամանագրով գյուղատնտեսական արտադրության զարգացման գործում ձեռք բերված ակնառու հաջողությունների և պետությանը գյուղատնտեսական մթերքների իրացման հնգամյա պլանի կատարման համար Հմայակ Մխիթարի Սարգսյանին շնորհվել է Սոցիալիստական աշխատանքի հերոսի կոչում՝ նրան հանձնելով Լենինի շքանշան և «Մուրճ ու մանգաղ» ոսկե մեդալ ։
8-րդ հնգամյակի հետագա տարիներին (1966-1970) Այգեզարդ գյուղի կոլտնտեսության աշխատողները շարունակել են պահպանել առաջատարի դիրքերը և հաղթող ճանաչվել խաղողագործության բնագավառում սոցիալիստական ​​մրցությունում ։ Կոլտնտեսությունը բազմիցս մասնակցել է Ժողովրդական տնտեսության նվաճումների ցուցահանդեսների (ԺՏՆՑ)։
Կյանքի վերջին տարիներին Սարգսյանն ապրել է Երևանում։ Նրա մահվան ամսաթիվը հայտնի չէ ։
Արտաքին հղումներ
Կատեգորիա:Սոցիալիստական աշխատանքի հերոսներ
Բեռն (Սոմի գավառ)
Բեռն (Bernes), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 314 մարդ, բնակչության խտությունը` 41.26 մարդ/կմ²։ Բնակավայրը զբաղեցնում է 7.61 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս-արևելք, Ամյեն քաղաքից 60 կմ արևելք։
Տնտեսություն
2010 թվականին ուներ 203 աշխատունակ (15-64 տարեկան) բնակիչ, որոնցից ակտիվ էին 149-ը, իսկ ոչ ակտիվները` 54։ Ակտիվության ցուցանիշը կազմում է 73,4 %։ 149 աշխատունակ մարդկանցից աշխատել է 133 անձ (74 տղամարդ և 59 կին)։ Գործազուրկ են եղել 16 անձ (6 տղամարդ և 10 կին)։ 54 անաշխատունակներից 19 եղել են աշակերտներ կամ ուսանողներ, 20-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սանտորինիի ճոպանուղի
Սանտորինիի ճոպանուղի (Λιμάνι Σαντορίνης), ճոպանուղի, որը գտնվում է Հունաստանի Սանտորինի կղզում։ Սանտորինիի ճոպանուղին հիմնադրված է 1979 թվականին՝ «Loula & Evangelos Nomikos Foundation» ընկերության տնօրեն, հույն նշանավոր նավարդյունաբերող Եվանգելոս Նոմիկոսի կողմից։ Վերջինս հոգացել է ճոպանուղու կառուցման և տեղադրման բոլոր ծախսերը։ Բացի ճոպանուղուց, Նիկոմոսը նաև մեծ ներդրումներ է կատարել Թիրա կղզում։ Նա միջնորդել է տեղացիների և զբոսաշրջիկների տեղափոխման խնդրի լուծմանը ։
Սանտորինիի ճոպանուղին զբոսաշրջիկներին հնարավորություն է ընձեռնում 220 մետր բարձրությունից տեսնել կղզու համայնապատկերը։ Շինարարական աշխատանքներն իրականացրել է շվեյցարական «Doppelmayr Garaventa» հեղինակավոր ընկերությունն է, որը կառուցման համար օգտագործել է բացառապես ավստրիական մեխանիզմներ։
Մեկ ժամում Սանտորինիի ճոպանուղին կարող է տեղափոխել մոտ 1200 մարդու։ Ուղևորությունը տևում է երեք րոպե։
Ծանոթագրություններ
Կատեգորիա:Ճոպանուղիներ Կատեգորիա:1979 հիմնադրումներ Հունաստանում Կատեգորիա:Սանտորինիի շենքեր և կառույցներ Կատեգորիա:Հունաստանի ճոպանուղիներ
Պավիան անուբիս
Պավիան անուբիս կամ դոգերյան պավիան (Papio anubis), մարմոզետների ընտանիքին պատկանող պրիմատների տեսակ (Cercopithecidae)։ Տեսակի անվանումը տրվել է կապիկների և շատ հաճախ շան գլխով պատկերված հին եգիպտական ​​աստված Անուբիսի արտաքին նմանության համար։ Նախկինում արջի և գվինեական պավիանների հետ այն համարվել է բաբուինների տարատեսակ։ Նշվում է, որ անուբիսները կարող են խաչասերվել բաբուինների հետ ։
Տարածում
Անուբիսների արեալը բաբուինների շարքից ամենամեծն է և ընդգրկում է Կենտրոնական Աֆրիկայի մեծ մասը։ Այն տարածվում է Մալիից մինչև Եթովպիա, իսկ հարավում ձգվում է մինչև Տանզանիա։ Ինչպես բոլոր բաբուինները, անուբիսները հիմնականում բնակվում են սավաննաներում, սակայն կարող են հանդիպել նաև անտառներում և այլ բնակավայրերում ։
Վարքագիծ
Անուբիսը, ինչպես Հին աշխարհի բոլոր կապիկները, ակտիվ են ցերեկային ժամերին՝ իրենց ժամանակի մեծ մասն անցկացնելով գետնի վրա։ Նրանք շարժվում են չորս ոտքի վրա՝ կոր պոչը վեր պահելով։ Գիշերը մագլցում են ծառերի կամ դժվարամատչելի ժայռերի վրա՝ գիշերելու նպատակով։ Անուբիսներն ապրում են խմբերով, որոնք բաղկացած են 15-150 (սովորաբար 40-80) անհատներից։ Այս խմբերը հիմնականում ներառում են արուներ և էգեր։ Նման խմբերի ներսում հաստատվում է հստակ հիերարխիա՝ բարդ սոցիալական վարքագծով։
Անուբիսներն ամենակեր են, սակայն սննդի մեծ մասը բուսական է։ Այն ներառում է մրգեր, խոտաբույսեր, արմատներ, պալարներ։ Անուբիսի որսը ներառում է փոքր ողնաշարավոր կենդանիներ (պրիմատներ և արտիոդակտիլներ), թռչունների ձվեր և միջատներ։
Բազմացում
Անուբիսի բազմացումը տեղի է ունենում ամբողջ տարվա ընթացքում։ Էգերի մոտ բեղմնավորման փուլում սեռական օրգաններն ուռչում են։ Խմբում յուրաքանչյուր արու կարող է զուգավորվել յուրաքանչյուր էգի հետ, ինչը, սակայն, հանգեցնում է արուների միջև կռիվների։ Բացի այդ, արուներն ավելի նուրբ մեթոդներ ունեն էգին զուգավորվելու համոզելու համար։ Նրանք փորձում են «ընկերանալ», հարդարել էգերի մորթին, սնունդ տրամադրել կամ խնամել սերունդներին։
Մոտ 180 օր տևած հղիությունից հետո էգը ծնում է, որպես կանոն, մոտ 1 կիլոգրամ քաշով մեկ ձագ։ Մեկ տարեկանում կաթից կտրվում է, իսկ սեռական հասունացումը տեղի է ունենում 5-8 տարեկանում։ Արուները սովորաբար լքում են հարազատ խումբը, իսկ էգերը հաճախ մնում են նրա մեջ ամբողջ կյանքի ընթացքում։ Վայրի բնության մեջ անուբիսի կյանքի տևողությունը կարող է տատանվել 25-30 տարիների միջև ։
Անուբիս և մարդ
Անուբիսները լայն տարածում ունեն և որոշ չափով հարմարվել են մարդկանց։ Բաբուինների խմբերը երբեմն մտնում են պլանտացիաներ ու դաշտեր՝ ավերելով դրանք, ինչի պատճառով նրանց հաճախ որսում են։ Որոշ տարածքներում նրանց սպառնում է կենսամիջավայրի ոչնչացումը, բայց ընդհանուր առմամբ դրանք վտանգված չեն համարվում ԲՊՄՄ-ի կողմից։
Գրականություն
Կատեգորիա:Պավիաններ Կատեգորիա:Կզակապիկներ Կատեգորիա:Չվտանգված տեսակներ
Գերբնական (3-րդ եթերաշրջան)
Գերբնական (անգլերեն՝ Supernatural), ամերիկյան սարսափ ժանրի հեռուստասերիալ, ստեղծված Էրիկ Կրիպկեի կողմից։ Պրեմիերան ցուցադրել է The WB հեռուստաալիքով՝ 2007 թվականի հոկտեմբերի 4-ինː Եզրափակիչ սերիան ցուցադրվել է 2008 թվականի մայիսի 15-ին։
Սյուժե
Վինչեստեր եղբայրներին հաջողվում է սպանել իրենց թշնամիներին, որոնք վնասում էին թե՛ իրենց, թե՛ մնացած մարդկանց.Ազազելը պարտված էրː դժոխքի դռները երկար ժամանակ բաց չմնացին,սակայն դուրս եկան բավականին դեմոններ, որոնք սկսեցին պատրաստվել ապոկալիպսիսինː
Աշխարհը գտնվում էր բավականին մեծ վտանգի տակ, քանզի մի քանի դեմոններ պատրաստվում էին իրենց լայնածավալ վտանգավոր գործողությունները ծավալելːՍեմը և Դինը մշտապես փորձում էին վերացնել բոլոր չար էակներին, որոնք գրեթե հանդես էին գալիս միայն փաքր քաղաքներում, սակայն ամեն անգամ նրանք հայտվում էին անհանգստությունների մեջ և վտանգում իրենց կյանքըː
Սակայն կար մեկ այլ թշնամի.ժամանակ, որի դիմաց ամեն բան անզոր էրː Դինին մնացել է 366 օր, սկսած այն օրից, երբ նա իր հոգին վաճառեց դեմոններին եղբորը՝ Սեմին կյանքի վերադարձնելու համարː
Վինչեստեր եղբայրները Ռուբիի հետ միասին փնտրում են այդ դեմոնին, դա միակ հնարավորությունն էր փրկելու Դինին իր սարսափելի ճակատագրիցː
Ծանոթագրություններ
Կատեգորիա:Ամերիկյան հեռուստասերիալներ Կատեգորիա:Ամերիկացի դերասաններ Կատեգորիա:Ֆանտաստիկ ֆիլմեր Կատեգորիա:Սարսափ ֆիլմեր Կատեգորիա:«Գերբնական» հեռուստասերիալի եթերաշրջաններ Կատեգորիա:Գերբնական
Իմ Սու Ջոնգ
Իմ Սու Ջոնգ (Հանգըլ՝  임수정, ), հարավկորեացի դերասանուհի ։  Դեռահասների ամսագրերի համար մոդելացումից հետո, Իմը  իր դերասանական կարիերայի բեկումը կատարեց  Կիմ Չժիի «Երկու քույրերի պատմութուն» սարսափ ֆիլմում (2003),  հայտնի է նաև «Ներեցեք, ես սիրում եմ քեզ» հեռուստատեսային դրամայով (2004)  : Նա խաղացել է տարբեր ֆիլմերում՝  Պակ Չան Ուկի «Ես կիբորգ եմ, բայց դա նորմալ է» (2006), Հուր Ջին Հոյի «Երջանկություն» (2007) և Մին Կյու Դոնգի «Ամեն ինչ իմ կնոջ մասին»  (որի համար 33-րդ Կապույտ վիշապ մրցանակաբաշխությանը որպես  լավագույն դերասանուհի արժանացել է մրցանակի)  ։
Կարիերա
Իմ Սու-յունգը 1998 թվականին արել է իր դեբյուտը, որպես դեռահասների ամսագրերի մոդել։ Այնուհետև նա տեղափոխվել է հեռուստատեսություն և կինո, բայց դա Կիմ Չժիի «Երկու քույրերի պատմութուն» սարսափ ֆիլմն էր  ։ Մեկ տարի անց, KBS2, «Ներեցեք, ես սիրում եմ քեզ» դրամատիկական սերիալների օգնությամբ նա հասնում է իր փառքին   ։
2015 թվականին Իմը նկարահանել է «Կատարյալ առաջարկ» ֆիլմում  ։
2017 թվականի փետրվարին Իմը Յու Ահինի հետ նկարահանվել է «Chicago Typewriter» դրամայում   ։
Արտաքին հղումներ
Կատեգորիա:Հարավկորեացի դերասանուհիներ Կատեգորիա:1979 ծնունդներ Կատեգորիա:Ապրող անձինք Կատեգորիա:Հարավկորեացի մոդելներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Քրիստոֆորոս Պապակալիատիս
Քրիստոֆորոս Պապակալիատիս, հույն ճանաչված դերասան, կինոռեժիսոր, սցենարիստ։
Կենսագրություն
Քրիստոֆորոս Պապակալիատիսը ծնվել է 1975 թվականի դեկտեմբերի 23-ին, Հունաստանի Հերակլիոն քաղաքում։ Չորս տարեկան էր, երբ ազգությամբ հույն հայրը և հարավաֆրիկացի մայրը ամուսնալուծվեցին ։ Տղան մնաց հոր խնամքին, որն ամուսնացավ երկրորդ անգամ և ընտանիքը տեղափոխեց մայրաքաղաք Աթենք։
Աշխատանքը հեռուստատեսությունում
Տաղանդաշատ կինոգործչի մեծ ժողովրդականություն վայելող աշխատանքներից է «Փակիր աչքերդ» հեռուստատեսային բազմասերիանոց դրաման, որը Հունաստանում ամենաբարձր վարկանիշն է վաստակել նմանատիպ ստեղծագործությունների շարքում։ Ուշագրավ է, որ այստեղ Քրիստոֆորոս Պապակալիատիսը հանդես է եկել ոչ միայն որպես սցենարի հեղինակ ու դերասան, այլև դրվագների որոշ մասի ռեժիսոր ։
2006 թվականին նա գրել, նկարահանել և գլխավոր դերակատար է եղել «Ընդամենը երկու օր», դրանից երեք տարի անց՝ «Չորսը» հեռուստատեսային բազմասերիանոց դրամատիկ թրիլլերներում։ Այդ նույն տարում՝ 2009 թվականին նրան ընտրել են հեռուստատեսային արվեստների և գիտությունների միջազգային ակադեմիայի անդամ։
Կինոնկարները
2012 թվականին Պապակալիատիսը Կատրին Դենյովի և Սեբաստիան Կոխի հետ նկարահանվել է կինոռեժիսոր Յանիս Սմարագդիսի «Աստված խավիար է սիրում» ռուս-հունական ֆիլմում։ Այդ նույն տարում իր իսկ սցենարով նկարահանել է «Ի՝նչ, եթե...» կինոնկարը, որտեղ միաժամանակ հանդես է եկել որպես դերասան՝ մարմնավորելով գլխավոր հերոսի՝ Դիմիտրիսի դերը։ «Ի՝նչ, եթե...»-ն մեծ հաջողություն է արձանագրել Հունաստանում՝ 2012-2013 տարեշրջանների ընթացքում չորս ամիս շարունակ ապահովելով լեփ-լեցուն կինոդահլիճներ և բերելով չորսուկես միլիոն դոլարի եկամուտ։ Կինոնկարը ցուցադրվել է բազմաթիվ միջազգային կինոփառատոներում, ներկայացվել Ոսկե գլոբուսի՝ «օտարերկրյա ֆիլմ» անվանակարգում։ 2017 թվականին այս կինոնկարի սցենարը վաճառվել է Թուրքիայում, և շուտով Ստամբուլում կսկսվեն թուրքական տարբերակի նկարահանման աշխատանքները։
2015 թվականին Հունաստանի կինոդահլիճներում մեկնարկել է Պապակալիատիսի երկրորդ լիամետրաժ խաղարկային կինոնկարի՝ «Տարբեր աշխարհներ»-ի ցուցադրությունը։ Աթենքում օտարերկրացու և հույնի սիրո պատմությունը ներկայացնող այս ֆիլմը, որի գլխավոր դերում նկարահանվել է ամերիկյան կինոակադեմիայի մրցանակի դափնեկիր Ջ. Ք. Սայմոնսը, Հունաստանում իր հանդիսատեսային հաճախելիությամբ գերազանցել է նույնիսկ աշխարհահամբավ այնպիսի բլոքբասթերների, ինչպիսիք են «Աստղային պատերազմները», ջեյմսբոնդյան «Սպեկտրը»։ Եվ դա՝ եվրոպական երկրներում ու հատկապես Հունաստանում այդ տարիներին մոլեգնող տնտեսական ավերիչ ճգնաժամի, արտագաղթի հսկայական տեմպերի պայմաններում... Այս կինոնկարը, որը հենց միայն Հունաստանում արդեն իսկ ապահովել է ավելի քան հինգ միլիոն դոլարի դրամարկղային մուտք, վաճառվել ու ցուցադրվել է նաև շուրջ երեսուն այլ երկրներում, այդ թվում՝ Ամերիկայի Միացյալ Նահանգներում, Շվեյցարիայում, Ավստրիայում՝ բարձր գնահատանքի արժանանալով «Լոս Անջելես թայմս»-ի և այլ հեղինակավոր պարբերականների կինոգետների, քննադատների կողմից։
ԹԱՏԵՐԱԿԱՆ ԴԵՐԱԿԱՏԱՐՈւՄՆԵՐ
Քրիստոֆորոս Պապակալիատիսը հիշարժան դերակատարումներով հանդես է եկել նաև թատրոնում;
1996-1998 թթ. հանդես է եկել Ժան Կոկտոյի «Ահավոր ծնողներ» թատերգության գլխավոր դերում (դա եղել է նրա առաջնելույթը թատրոնում)։
1999-2000 թթ.՝ գլխավոր դեր Մարի Պակոմի «Գողը» թատերգությունում։
2001 թ.՝ դերակատարում Ջոն Գոլֆի «Կիսատ փորված շիրմափոս» ֆիլմի թատերականացված տարբերակում։
2007 թ.՝ դերակատարում Ժան Կոկտոյի «Մարդկային ձայներ» մենախոսություն-թատերգությունում։
2011-2012 թթ. Մոցարտի դերն է կատարել Փիթր Շեֆերի համբավավոր «Ամադեուս» թատերգությունում, լավագույն խաղի շնորհիվ ապահովել դրամարկղային նշանակալի մուտքեր, որի արդյունքում բեմադրության ներկայացումները շարունակվել են նաև հաջորդ թատերաշրջանում։
Բազմազբաղ արվեստագետը իր ժամանակը ներկայումս կիսում է Հունաստանում և Լոս Անջելեսում իրականացվող հեռուստատեսային և կինոնախագծերի վրա։
Ծանոթագրություններ
Կատեգորիա:Հույն դերասաններ Կատեգորիա:Կինոգործիչներ այբբենական կարգով Կատեգորիա:Սցենարիստներ
Սուրբ Աննա եկեղեցի (Աղավնատուն)
Սուրբ Աննա եկեղեցի, հայկական առաքելական եկեղեցի Արմավիրի մարզի Աղավնատուն գյուղում։
Պատմություն
Սուրբ Աննա եկեղեցին բացվել է 2012 թվականի հոկտեմբերի 21-ին։ Եկեղեցու օծման արարողությունը կատարել է Արմավիրի թեմի առաջնորդ Տեր Սիոն եպիսկոպոս Ադամյանը Արմավիրի թեմի հոգևոր դասի մասնակցությամբ։ Եկեղեցու օծմանը ներկա են գտնվել ՀՀ վարչապետ Տիգրան Սարգսյանը, ՀՀ Արմավիրի մարզպետ Աշոտ Ղահրամանյանը, եկեղեցու բարերար՝ մոսկվաբնակ Վահան Ավագյանը՝ իր ընտանիքի հետ, Ազգային ժողովի պատգամավորներ, համայնքապետ Աշոտ Գրիգորյանը, հարակից համայնքների ղեկավարները, համագյուղացիներ, թեմի եկեղեցասեր երիտասարդաց միությունների անդամներ, բազմաթիվ ուխտավորներ։
2012 թվականի հոկտեմբերի 20-ին Արմավիրի թեմի առաջնորդ Տեր Սիոն եպիսկոպոս Ադամյանի նախագահությամբ կատարվել է «Դռնբացէքի» արարողություն և օծվել են եկեղեցու 12 սյուները։ Հոկտեմբերի 21-ին Սրբազան Հայրը Սրբալույս մյուռոնով օծել է Սուրբ Սեղանը, Սուրբ Խորանի սյուները՝ չորս Ավետարանիչների անուններով, և Մկրտության ավազանը ։
Սուրբ Աննա եկեղեցու բակում տեղադրվել են 17 խաչքարեր, որոնց հեղինակը քանդակագործ Ռուբեն Նալբանդյանն է (խաչքարերը ստեղծել է որդու և եղբայրների հետ) ։
Արտաքին հղումներ
ա ա
Առևտրական Զիրյանովների առանձնատուն
Առևտրական Զիրյանովների առանձնատուն (Усадьба купцов Зыряновых), առանձնատուն Սվերդլովսկի մարզի Կամենսկ-Ուրալսկի պատմական մասում ։
Սվերդլովսկի մարզային կառավարության 2001 թվականի դեկտեմբերի 28-ի  № 859-ПП որոշմամբ  շինությանը շնորհվել է  տարածաշրջանային նշանակության ճարտարապետական հուշարձանի կարգավիճակ ։
Պատմություն
Առանձնատունը պատկանում էր ուրալյան հայտնի տոհմերից մեկի Պյոտր Դանիլովիչ Զիրյանովի ժառանգներին, որի մասին առաջին տեղեկությունները թվագրվում են 16-րդ դարին։ 1765-1770 –ական թվականներին Պյոտր Դանիլովիչը զբաղեցնում էր եկատերինբուրգյան ռատուշայի բուրգոմիստրի պաշտոնը, իսկ 1767 թվականին ընտրվում է քաղաքագլուխ։ Ընտանիքի անդամների մեծ մասը զբաղվում էր հանքարդյունահանմամբ և առևտրական գործունեությամբ։ Կամենսկի առանձնատան կառուցումը թվագրվում է 1870 թվականով ։
Մինչև մեր օրերը տեղամասում պահպանվել են երեք կառույցներ՝ բնակելի տունը, խանութը և պահեստային շինությունը ։
Ճարտարապետություն
Բոլոր շենքերը կառուցված են էկլեկտիկ ոճով, երեսապատված են աղյուսային (ժանյակ) ոճով ։ Առանձնատունը գտնվում է թաղամասի գծային կառուցապատման տեղամասում և ունի դեպի խորքը ձգված ուղղանկյան տեսք։ Բնակելի տունը և խանութը ձևավորում են համապատասխանաբար առջևի արևմտյան և արևելյան սահմանները։ Շինության հարավային ճակատը ուղղված է դեպի Լենինի (նախկինում`  Բոլշայա Մոսկովսկայա) փողոցը։ Շինությունն առանձնանում է դեպի բակ մտնող լայն դարպասներով։
Երկհարկանի ուղղանկյուն աղյուսե շարվածքով տունը կառուցված է որմնաքարային աղյուսի հիմքի վրա և ձգվում է հյուսիս- հարավ առանցքի շուրջը։ Պատերը կառուցված են լիամարմին աղյուսից, երեսապատված են կորաձև պրոֆիլավորված աղյուսով։ Հարավային ճակատում երեք հորիզոնական պատուհաններն ավարտվում են աստիճանաձև եզրազարդով,  դեկորատիվ գոտով և պսակաձև քիվերով։ Ճակատի կառուցվածքը սիմետրիկ է, անկյունները ամրացված են զույգ դասական կիսասյուներով, պատուհանի շրջանակները զարդարված են կիսասյուներով և եզրաթմբիկներով։ Շենքի մուտքն արևելյան ճակատի կողմից է։ Տանիքը քառալանջ է ծալազարդված բարդ նախշազարդով։ Անցկացված է արտաքին ջրահեռացման համակարգ ։ Շենքի ներսակողմում օգտագործված են թեք բացվածքներ առաստաղային վարդազարդեր, տարբեր տեսակի քիվագոտիներ և այլ նախշազարդեր ։
Խանութը իրենից ներկայացնում է աղյուսե միահարկ ուղղանկյուն շինություն։ Գլխավոր ճակատը ունի սիմետրիկ կառուցվածք, կենտրոնական մուտքի մոտ աչքի են ընկնում բարձր պատշգամբը և երկուկողմնային պատուհանները։ Ճակատային մասի մնացած հատվածներում պահպանվել են բնակելի շինությանը բնորոշ ճարտարապետական նախշազարդերը ։
Ծանոթագրություններ
Կատեգորիա:Սվերդլովսկի մարզի շենքեր և կառույցներ Կատեգորիա:1870 հիմնադրումներ Կատեգորիա:Ռուսաստանի մշակութային ժառանգություն
Ուեյն Ուիլյամս
Ուեյն Բերթրամ Ուիլյամս (Wayne Bertram Williams, ), ամերիկացի սերիական մարդասպան, որը 1982 թվականին մեղադրվել է երկու տղամարդու սպանության մեջ և երկու անգամ դատապարտվել ցմահ բանտարկության ։ Դատավճռից հետո Ատլանտայի ոստիկանությունը հայտարարել Է, որ Ուիլյամսը կապ ունի 1979 թվականից մինչև 1981 թվականի մայիսը կատարված ավելի քան 30 երեխայի, դեռահասի և երիտասարդ տղամարդու սպանությունների հետ, որոնք հայտնի են որպես Ատլանտայի սպանություններ ։ Չնայած որ մյուս սպանությունների մեջ նրան երբեք չեն մեղադրել, ԶԼՄ-ները Ուիլյամսին անվանել են «Ատլանտայի հրեշ»։ Նրա մեղավորությունը նույնիսկ տասնամյակներ անց կասկածի տակ է դրվում և շատերի կողմից վիճարկվում է ։ Անձամբ Ուեյն Ուիլյամսը երեք տասնամյակից ավելի բանտարկությունից հետո շարունակում է պնդել իր անմեղությունը ։
Վաղ տարիներ
Ուեյն Բերթրամ Ուիլյամսը ծնվել է 1958 թվականի մայիսի 27-ին Հոմեր և Ֆեյ Ուիլյամսների ընտանիքում։ Ծնողները եղել են դպրոցի ուսուցիչներ։ Ուեյնը մեծացել է Ատլանտայի հարավարևմտյան մասում՝ բարենպաստ Դիքսի-Հիլզ շրջանում, որտեղ հիմնականում ապրել է միջին խավը։ Նա ընտանիքի միակ երեխան էր, և ծնողներն օգնում էին նրան բոլոր ձեռնարկումներում։ Ուեյնի հայրը՝ Հոմեր Ուիլյամսը, «The Atlanta Daily World» թերթի արտահաստիքային թղթակից էր, որը հիմնականում կենտրոնացած էր քաղաքի սևամորթ բնակչության վրա և ներշնչվել է որդու լուսանկարով։ 11 տարեկան հասակում պատանի Ուեյնը համադասարանցիների հետ գնել է ռադիոհաճախականությունների գեներատոր և հավաքել «WRAZ» կոչվող ռադիոկայանը։ 1973 թվականին ռադիոկայանը ծածկել է իր տնից 1 մղոն շառավղով հեռավորությունը, և Ուեյնը որոշել է իր ռադիոկայանը տեղափոխել գրասենյակի շենք՝ նպատակ ունենալով գումար վաստակել գովազդի վաճառքի ժամանակ։ Սակայն ռադիոկայանի գործերը ղեկավարելու անփորձության և սխալների պատճառով այս նախագիծը դադարել է ։
Ուիլյամսը սովորել է «Frederick Douglass High School» դպրոցում, որը գերազանցությամբ ավարտել է 1976 թվականին։ Նրանք, ովքեր այս տարիներին ճանաչել են Ուեյնին, նրան որակել են որպես հանճարեղ և հրաշամանուկ։ Ուսուցիչները և դպրոցի տնօրենը նրան համարել են դպրոցի՝ երբևէ ունեցած լավագույն աշակերտներից մեկը։ Ուեյնն ունեցել է մաթեմատիկայի բացառիկ ունակություններ, բայց մշտական զբաղվածության պատճառով դպրոցում քիչ էր հայտնի ։
Ձերբակալություն
Առաջին անգամ Ուեյն Ուիլյամսն իրավապահ մարմինների ուշադրության կենտրոնում հայտնվել է 1981 թվականի մայիսի 22-ի վաղ առավոտյան։ Դրանից մեկ ամիս առաջ Չատախուչի գետի կամուրջներից մեկից ոչ հեռու գտնվող գետում գտնվել է 21-ամյա Ջիմի Փեյնի մարմինը։ Փեյնը դարձել է սերիական մարդասպանի 27-րդ զոհը և 8-րդը, որի մարմինն անհայտ անձը նետել է գետը։ ԱՄՆ նախագահ Ռոնալդ Ռեյգանը բյուջեից 1 500 000 դոլար է հատկացրել այդ մահացու սերիալի հետաքննության համար, սակայն հետաքննությունն ակնհայտորեն ձգձգվել է, և մայիսին Հետաքննությունների դաշնային բյուրոն (ՀԴԲ) որոշել է գետի վրայով անցնող կամուրջների հետևում կազմակերպել հսկողություն։ Ուեյն Ուիլյամսի մեքենան կանգնեցվել է այն բանից հետո, երբ հայտնվել և անցել է «Jackson Parkway» կամրջի վրայով ։
Ոստիկանության սպա Ռոբերտ Քեմփբելը պնդել է, որ մեքենան կանգ է առել կամրջի կեսին, ինչից հետո գետի մեջ աղմկոտ ճողփյուն է լսվել անհայտ առարկայի ընկնելուց, որը կամրջի ցանկապատի վրայով նետվել է մեքենայի վարորդի կողմից։ Քեմփբելի հաղորդագրությունը ստանալուց հետո ոստիկանական պահակախումբը կանգնեցրել է Ուիլյամսի մեքենան և նրան մի քանի հարց տվել ։ Ուիլյամսը բացատրել է, որ գնում էր Շերիլ Ջոնսոն անունով մի աղջկա հետ հանդիպման, որի հետ, իբր, առավոտյան ժամը 7-ին նախատեսված էր նրա երաժշտական ունկնդրության մասին խոսակցություն, ասել է նրա հասցեն և ցույց տվել նրա հեռախոսահամարը, սակայն ստուգելով և համոզվելով, որ այդ հասցեում ոչ ոք չի բնակվում, և նման համար գոյություն չունի, Ուիլյամսը ձերբակալվել և ուղարկվել է ոստիկանական բաժանմունք։ Նրա մեքենայի մակերեսային զննության ընթացքում հայտնաբերվել է սպիտակ նայլոնե լար, քարշակման ճոպան, ձեռնոցներ, լապտեր և հագուստով երկու թղթե պայուսակ ։
Իր հասցեին ուղղված կասկածները լսելուց հետո Ուիլյամսը չի ցանկացել բացատրել, թե ինչ է նա նետել գետը՝ հայտնելով, որ երկու անգամ անցել է կամուրջը և շարժման ժամանակ միակ կանգառը կատարել խանութի մերձակայքում գտնվող կամրջից ոչ հեռու՝ հեռախոսազանգ անելու համար։ Ի վերջո, ոստիկանությունը չի կարողացել հանցանք վերագրել Ուիլյամսին և ստիպված է եղել նրան ազատ արձակել։ 1981 թվականի մայիսի 24-ին «Jackson Parkway» կամրջից ոչ հեռու գետից դուրս է բերվել 27-ամյա Նատանիել Քեյթերի մերկ մարմինը, որին հետաքննության վարկածով վերջին անգամ տեսել են մայիսի 21-ի երեկոյան։ Ոստիկանությունը ենթադրել է, որ վերջինն, ով Քեյթերին ողջ տեսել է, Ուեյն Ուիլյամսն էր, ըստ հետաքննության վարկածի՝ Ուիլյամսը սպանել է Քեյթերին և նրա մարմինը նետել գետի կամրջից մայիսի 22-ի վաղ առավոտյան։ Ոստիկանությունը խուզարկություն է իրականացրել Ուիլյամսի տանը և նրա ավտոմեքենայում։ Քանի որ սպանված դեռահասներից շատերի վրա հայտնաբերվել են տարբեր գույնի գորգաձև թավիկներ և շան բուրդ, ոստիկանությունը հիմնականում կենտրոնացած է եղել Ուեյնի գերմանական հովվաշան բրդից, ինչպես նաև գորգերից, մազախավից և մեքենայի սրահից նմուշներ վերցնելու վրա։ Հետաքննության արդյունքում պարզվել է, որ Ուիլյամսը ներգրավված է բազմաթիվ սպանությունների մեջ, քանի որ պարզվել է, որ դիակների վրա հայտնաբերված մազախավերը համապատասխանում են գորգերի, վերմակի մազախավերին և մեքենայի սրահի պաստառին։ Վեց դիակների վրա հայտնաբերված շան բուրդը «համապատասխանել է» Ուիլյամսի շան բրդին, իսկ սպանված 13-ամյա Պատրիկ Բալտազարի մարմնի վրա հայտնաբերված մարդու մազերն ունեցել են նույն կառուցվածքը, ինչ որ կասկածյալի մազերը ։
1981 թվականի հունիսին հայտնաբերվել է նաև վկա՝ Ռոբերտ Հենրին, որը մահացած Քեյթերի ծանոթն է։ Նա հայտարարել է, որ հանգուցյալին տեսել է մայիսի 21-ի երեկոյան այն մարդու հետ, որին նա ավելի ուշ նույնացրել է որպես Ուեյն Ուիլյամս ։ Այս անուղղակի ապացույցների և ոչ այնքան հավաստի ցուցմունքների հիման վրա հունիսի 21-ի կեսօրին Ուեյն Ուիլյամսը ձերբակալվել և մեղադրվել Ջիմի Փեյնի և Նատանիել Քեյթերի սպանության մեջ։
Հետաքննություն
Կալանքի տակ գտնվելու ընթացքում Ուիլյամսը հայտնվել է ԶԼՄ-ների ուշադրության կենտրոնում և սկսել տասնյակ հարցազրույցներ տալ՝ իր մասին հաղորդելով հակասական, երբեմն էլ կեղծ տեղեկություններ ։ Միևնույն ժամանակ պարզ է դարձել, որ գործունեության բերումով նա կարող էր ծանոթ լինել զոհերից մի քանիսի հետ։ Այսպես պարզվել է, որ նա լավ ճանաչել է 1981 թվականի մայիսի սկզբին սպանված 17-ամյա Ուիլյամ Բարեթին, որն ունեցել է երաժշտական տաղանդ։ Ուիլյամսը եղել է նրա տանը և ծանոթ էր նրա մոր հետ ։ Եվս մեկ զոհ՝ 1980 թվականի աշնանը սպանված 16-ամյա Պատրիկ Ռոջերսը, եղել է լավ երգիչ և պարող։ Ռոջերսի ծանոթները հայտնել են, որ անհետանալու նախորդ օրը Պատրիկը պատրաստվել է սևամորթ տղամարդու հետ հանդիպման՝ իր երգերը ձայնագրելու համար ։ Ուիլյամսի հասցեին կասկածներն ուժեղացել են այն բանից հետո, երբ նա հարցազրույցներից մեկում անզգուշաբար խոստովանել է, որ փորձելով գտնել շնորհալի կատարողների՝ 1980 թվականի նոյեմբերից մինչև 1981 թվականի մայիսն ընկած ժամանակահատվածում լսել է շուրջ 4000 երեխայի ։ Հուլիսին հայտնվել է կին վկա, որը հայտարարել է, որ 1981 թվականի հունվարին Ուեյնը փորձել է գաղտնալսման ենթարկել իր 15-ամյա որդուն, ինչի կապակցությամբ նա նույնիսկ ոստիկանություն է զանգահարել, սակայն ոստիկանության ներկայացուցիչները հրաժարվել են մեկնաբանել այդ զանգերը՝ այդպես էլ չպարզաբանելով, թե արդյոք մայիսի 22-ին տեղի ունեցած միջադեպից առաջ Ուիլյամսի հասցեին կասկածներ եղել են, թե ոչ ։
Դատավարություն
Ուիլյամսի դատական գործը բացվել է 1981 թվականի դեկտեմբերի 26-ին և լի է դատավարական և իրավաբանական նորմերի խախտումներով։ Բացի այդ, մի շարք մեղադրող վկաներ երբեմն հակասական տեղեկություններ են հաղորդել։ Հիմնական ապացուցողական հիմք են ծառայել Փեյնի և Քեյթերի դիակների վրա հայտնաբերված մազախավերը, որոնց վերլուծության արդյունքներով մասնագետներն աշնանը վճիռ են կայացրել, որ դրանք համընկնում են 1981 թվականի հունիսի խուզարկության ժամանակ Ուիլյամսի տնից վերցված 9 գորգերի և վերմակների մազախավի նմուշների հետ։ Վերլուծությունը ցույց է տվել նաև, որ նույն մազախավերը և շան մազածածկույթը եղել են ևս 10 զոհի մարմնի վրա, որոնք միայն անուղղակի վերաբերմունք են ունեցել կասկածյալի նկատմամբ, քանի որ այդ սպանությունների մեջ նրան չեն մեղադրել։
Սպանվածների մի շարք ընկերներ և ծանոթներ դատարանում ցուցմունք են տվել Ուիլյամսի դեմ։ Այսպես, 15-ամյա Ժոզեֆ Բելլի ընկեր Լաջին Լեսթերը, որը սպանվել էր 1981 թվականի մարտի սկզբին, հայտարարել է, որ տղայի անհետացման օրը խոսել է նրա հետ և տեսել, թե ինչպես է նա նստել մեքենան, որի վարորդին նա դատարանում նույնականացրել է որպես Ուեյն Ուիլյամս, իսկ մահացած տղայի հարազատները հայտնել են, որ անհետացումից հետո Բելլա Լաստերը ոչինչ չի պատմել մեքենայի մակնիշի կամ առևանգողի արտաքինի մասին, քանի որ ոչինչ չի տեսել ։ Մեղադրանքի ականատեսը եղել է նաև ոստիկան Ռոբերտ Քեմփբելը, որը պնդել է, որ իսկապես լսել է մայիսի 22-ի վաղ առավոտյան գետում առարկայի ընկնելուց հնչած ճողփյունը, սակայն Քեմփբելի զուգընկերը, որը մյուս կամրջի վերջում հերթապահում էր, վստահ չէր, որ կասկածյալի մեքենան կանգ է առել կամրջի կեսին ։
Ուիլյամսի ծանոթ Շիրան Բլեքլին դատարանում հայտարարել է, որ Ուիլյամսը 1981 թվականի հունիսին՝ իր ձերբակալությունից մի քանի օր առաջ, իբր խոստովանել է, որ իսկապես կամրջից նետել է ինչ-որ «աղբ», ինչպես նաև պատմել է, որ տիրապետում է մարդուն խեղդելու տեխնիկային։ Մի շարք վկաներ ցուցմունքներ են տվել, որոնց համաձայն՝ Ուիլյամսը բազմիցս վատ է արտահայտվել սոցիալապես անապահով ընտանիքների սևամորթ երեխաների մասին և նրանց նկատմամբ ատելություն է դրսևորել ։ Ուեյնի հարևաններից մեկը դատարանում հայտարարել է, որ 23 տարեկան հասակում Ուեյնն առնվազն մեկ անգամ ծեծկռտուք է սարքել հոր հետ, ինչից մեղադրող կողմը եզրակացրել է, որ Ուիլյամսը տառապում է զայրույթի նոպաներով և ընդունակ է չարագործությունների ։ Միևնույն ժամանակ կասկածներ են առաջացել Փեյնի և Քեյթերի մահվան պատճառները պարզելու հարցում։ Հետաքննության վարկածով՝ երկու տղամարդ խեղդվել է, սակայն դատաբժշկական փորձագետները պարզել են, որ Ջիմի Փեյնի թոքերում ջուր է եղել, ինչը նշանակում էր, որ նա կարող էր խեղդվել, իսկ Նատանիել Քեյթերը սրտային անբավարարություն է ունեցել։ Բացի այդ, Քեյթերի եղբայրը դատարանում հաստատել է այն փաստը, որ սպանված Նատանիելը տառապում էր հարբեցողությամբ, և նրա վիճակից կարող էր օգտվել ցանկացած մեկը ։
Ուեյն Ուիլյամսը շարունակել է հերքել իր մասնակցությունը տղամարդկանց սպանությանը և հաստատել է իր անմեղությունը։ Նա հավատարիմ է եղել մայիսի 22-ի առավոտյան տեղի ունեցած իրադարձությունների իր վարկածին, որի համաձայն՝ նա կանգ չի առել կամրջի վրա և, համապատասխանաբար, ոչինչ չէր կարող նետել, թեև մայիսի 21-ի երեկոյան նա այդպես էլ չի տրամադրել ալիբին ։
Չնայած 1982 թվականի փետրվարի 28-ի դատական գործընթացում բազմաթիվ հակասական տվյալների և անհամապատասխանությունների՝ ատենակալների ժյուրին վճիռ է կայացրել երկու սպանությունների մեջ Ուիլյամսի մեղավորության մասին, որից հետո դատավորը նրան դատապարտել է երկու ցմահ բանտարկության ։
Հետևանքներ
Հետագայում Ուիլյամսը բազմիցս փորձել է հասնել նոր դատաքննության և դատավճռի չեղարկման։ Նման փորձեր արել է 1987 թվականին և 1991 թվականին, երբ նրա փաստաբանները հավաքել են քննչական նյութ, որի համաձայն՝ դեռահասների սպանություններին մասնակից են Կու-կլուքս-կլանի անդամները ։
1998 թվականին Ուիլյամսը կրկին բողոք է ներկայացրել Գերագույն դատարան, որը կրկին մերժվել է ։ Քանի որ դատարանի կողմից նրան չի արգելվել պայմանական վաղաժամկետ ազատման դիմում ներկայացնել, նա մի քանի անգամ խնդրագիր է ներկայացրել, սակայն նրան միշտ մերժել են։ 1990 թվականին նա բանտից 5 ժամով ազատ է արձակվել՝ մոր թաղմանը մասնակցելու համար։ Բանտարկության տարիներին նա լավ համբավ է ձեռք բերել և աստվածաբանության ոլորտում կրթություն ստացել ։ 2007 թվականին Ուիլյամսը համառորեն պնդել է շան բրդի մազերի գենետիկ դրոշմավորման անցկացման մասին, որոնք հայտնաբերվել են մի քանի դիակների վրա, և չնայած հետազոտության արդյունքները ցույց չեն տվել հարյուրտոկոսանոց արդյունք, պարզել են, որ Ուիլյամսի հովվաշունը չի կարող բացառվել որպես բրդի մազերի աղբյուր։
2015 թվականի ապրիլին ԱՄՆ-ի արդարադատության նախարարությունը հայտարարել է, որ բոլոր դատական գործընթացներում, ըստ մազերի և մազախավի վերլուծության արդյունքների, մեղադրանքների 96 տոկոսում ապացույցները եղել են կեղծ կամ անհամոզիչ։ Հիմնվելով այդ փաստերի վրա՝ Ուիլյամսը հայտարարել է, որ պատրաստվում է նոր բողոք ներկայացնել իր գործով, իսկ անհաջողության դեպքում ներում կխնդրի ԱՄՆ նախագահից։ Որոշ թերահավատներ, ինչպիսիք են Ջեք Մալարդը՝ Ուիլյամսի գործի՝ 1981 թվականի հետաքննության գլխավոր դատախազը, վստահ են, որ դատապարտյալի շանսերը շատ քիչ են, քանի որ նրանց կարծիքով մազերի և մազախավի վերլուծության ապացույցներն աննշան դեր են խաղացել նրա դատապարտման գործում, այնուամենայնիվ, նույնիսկ կալանքից 34 տարի անց Ուիլյամսը շարունակում է պնդել իր անմեղությունը։
2016 թվականի դրությամբ՝ Ուեյն Ուիլյամսն իր պատիժը կրել է Թելֆեյրի բանտում ։
2019 թվականի մարտի 21-ին Ատլանտայի քաղաքապետ Քեյշա Լենս Բոտոմսը և Ատլանտայի ոստիկանության պետ Էրիկ Շիլդսը հայտարարել են հանցագործությունների ապացույցների կրկնակի հետազոտման և թեստավորման մասին, որոնք հավաքվել էին Ատլանտայի ոստիկանության, Ֆուլտոնի շրջանի շրջանային դատախազության և Հետաքննությունների դաշնային բյուրոյի կողմից՝ այլ երեխաների սպանությունների համար Ուիլյամսի մեղավորությունը կամ անմեղսակցությունը պարզելու համար։ Մամուլի ասուլիսի ժամանակ քաղաքապետ Բոթոմսը հայտարարել է, որ Ուիլյամսը, 2019 թվականի դրությամբ, սպառել է դատավճռի չեղարկման և նոր հետաքննություն նշանակելու բոլոր հնարավորությունները, սակայն կրկնակի հետազոտություն կանցկացվի՝ չնայած այն բանին, որ բազմաթիվ ապացույցներ, ինչպիսիք են արյան բծերը, մարդու մազերի, շան բրդի, գորգածածկույթի նմուշները, անցած տասնամյակների ընթացքում անպիտան են և ենթակա չեն թեստավորման ոչ մի տեսակի ։ Նույն տարվա նոյեմբերին Ուեյն Ուիլյամսը հերթական անգամ պայմանական վաղաժամկետ ազատման դիմում է ներկայացրել, սակայն նրան մերժել են և արգելել նման խնդրագրեր ներկայացնել մինչև 2027 թվականի նոյեմբերը ։
Ծանոթագրություններ
Կատեգորիա:Ամերիկացի սերիական մարդասպաններ
Դալ (ձոր)
Դալ, գետակ և ձոր Արածանիի ավազանում։ Հոսում է Չմշկածագի շրջանով, հյուսիսից հարավ ուղղությամբ ։
Ծանոթագրություններ
Կատեգորիա:Թուրքիայի գետեր Կատեգորիա:Թուրքիայի ձորեր
Ալժիրի ժեստերի լեզու
Ալժիրի ժեստերի լեզու (Algerian Sign Language; Langue des signes algérienne, لغة الإشارة الجزائر, թամազիգխտ. Tamslayt Tadugamt n Lezzayer), ժեստերի լեզու, որը տարածված է Ալժիրի խուլերի շրջանում ։ Լեզուն պաշտոնապես ընդունվել է Ալժիրի հաշմանդամների օգնության և աջակցության օրենքով 2002 թվականի մայիսի 8-ին։
Բարբառների մասին ոչինչ հայտնի չէ։ Լեզվի վրա մեծ ազդեցություն է ունեցել Ուջա քաղաքի խուլերի միությունը ։
Արտաքին հղումներ
Կատեգորիա:Ալժիրի լեզուներ Կատեգորիա:Ժեստերի լեզուներ
Ալետտա Յակոբս
Ալետտա Յակոբս (Aletta Henriëtta Jacobs, ), հոլանդացի բժիշկ, թարգմանիչ և սուֆրաժիստ։ Հոլանդական համալսարանն ավարտած առաջին կինը և առաջին կին բժիշկը Նիդեռլանդներում։ 1882 թվականին հիմնադրել է աշխարհի առաջին ծննդաբերության հսկողության կլինիկան։ Յակոբսը եղել է ինչպես հոլանդական, այնպես էլ կանանց միջազգային շարժումների առաջատար ակտիվիստ։ Քարոզչություն է իրականացրել` ուղղված մարմնավաճառության կանոնակարգերի հեռացմանը, կանանց աշխատանքային պայմանների բարելավմանը, խաղաղության խթանմանը և կանանց ընտրական իրավունքի ճանաչմանը։ Կարևոր դեր է խաղացել Խաղաղության և ազատության կանանց միջազգային միության ստեղծման գործում, եղել է խաղաղության շարժման ակտիվ մասնակից։ Նա միջազգային ճանաչում է ստացել կանանց իրավունքների և կարգավիճակի գործում ունեցած ներդրման համար։
Վաղ տարիներ և կրթություն
Ալետտան ծնվել է 1854 թվականին, հոլանդական փոքրիկ գյուղում։ Նա տասներկու երեխաներից ութերորդն էր։ Հայրը հարգված բժիշկ էր, Ալետտան նրանից էր ընդօրինակել բժշկության հանդեպ սերը։ Հայրը հաճախ էր նրան տանում իր հետ աշխատելու, և Ալետտան հետևում էր, թե ինչպես է նա օգնում հիվանդներին։ Դա էլ նրան ոգեշնչեց գնալ հոր հետքերով։ Բացի այդ, հայրը նրան սովորեցրել է լատիներեն, հունարեն, մաթեմատիկա և քիմիա, գիտություններ, որոնցով այդ ժամանակ Նիդեռլանդներում զբաղվում էին բացառապես տղամարդիկ։ 1867 թվականին Ալետտան հաջողությամբ ավարտել է տարրական դպրոցը, բայց այդ ժամանակ աղջիկներին Սապեմերում (նրա հայրենի քաղաքը) ավագ դպրոց չէին ընդունում։ Դա չկանգնեցրեց Ալետտային, նա շարունակեց ինքնուրույն սովորել և 1870 թվականին հանձնեց քննություն, որը նրան իրավունք տվեց աշխատել որպես քիմիական լաբորատորիայի ասիստենտ։ Դրանից հետո նա նամակ է գրել Նիդեռլանդների նախարար, լիբերալ Յոհան Ռուդոլֆ Տորբեկեին՝ խնդրելով թույլ տալ ընդունվել համալսարան։ Տորբեկեն պատասխան նամակ է գրել Ալետտայի հորը՝ Աբրահամ Յակոբսին, որում նա պաշտոնական թույլտվություն է տալիս հաճախել Գրոնինգենի համալսարան։
Ալետտան պատասխանատվությամբ և լավատեսությամբ էր վերաբերվում կրթությանը։ 1879 թվականի մարտի 8-ին նա դարձավ առաջին հոլանդացի կինը, ով ստացավ բարձրագույն բժշկական կրթություն և մեկ տարի անց ստացավ բժշկի կոչում։
Բժշկություն
Բժշկի կոչում ստանալուց հետո Ալետտան ոգևորությամբ սկսեց զբաղվել բժշկական գործունեությամբ։ Հիվանդների հետ շփվելիս նա տեղեկացավ խտրականության մասին, որի հետ առնչվում էր ամեն օր։ Շուտով նա իմացավ կանանց անարգել առևտրի և կավատության մասին։ Իր հիվանդներին պաշտպանելու նպատակով, նրանց տալիս էր հակաբեղմնավորիչ միջոցներ, որպեսզի նրանք խուսափեն հղիությունից և սեռական ճանապարհով փոխանցվող հիվանդություններից։ 14 տարի շարունակ, շաբաթը մի քանի անգամ, Ալետտան անվճար խորհրդատվություն էր տրամադրում մարմնավաճառ կանանց, աղքատներին և երեխաներին։ Նա մարդկանց սովորեցնում էր հիգիենայի և երեխաների խնամքի հիմունքները։ Նա նաև աշխատում էր դիաֆրագմայի (կանանց հակաբեղմնավորիչ միջոց) բարելավման ուղղությամբ։ Այս գաղափարը ցնցեց հանրությանը և նրան մեղադրեցին, որ դեմ է գնում մարդկային կյանքին։ Ալետտան գրել է, որ «քննադատության ամենադժվար մասը կապված էր, հատկապես նրա հետ, ինչը լսեցի իմ եղբայր Սեմի բերանից»։ Խոսելով կանանց վերարտադրողական և սեռական իրավունքների մասին, Յակոբսն ուշադրություն չդարձնելով քննադատությանը` անվճար կլինիկա բացեց խոցելի վիճակում գտնվող կանանց համար։ Նա ստեղծեց ընտանեկան պլանավորման առաջին կենտրոնը Նիդեռլանդներում։ Ի թիվս այլ բաների, Ալետտան պայքարում էր կանանց աշխատանքի պայմանների բարելավման համար։ Այդ ժամանակ Նիդեռլանդներում խանութի աշխատակցուհիները ստիպված էին 10 ժամ ոտքի վրա կանգնել, ինչը հանգեցնում էր առողջական խնդիրների, այդ թվում գինեկոլոգիական։ Ալետտան պնդում էր, որ կանանց տրամադրեն նստարաններ, որոնց վրա նրանք պետք է հանգստանան ընդմիջումների ժամանակ։ Տասնամյակներ անց, հարցը կարգավորվում էր օրենքով։
Յակոբսի գործունեությունը թույլ տվեց ընկերներ ձեռք բերռլ համաժողովրդական արհմիության անդամների մեջ, որոնց առաջնորդն առաջարկեց հատկացնել տարածքներ, որտեղ հնարավոր կլինի հանրային դասախոսություններ անցկացնել հիգիենայի, երեխաների խնամքի և մայրության վերաբերյալ։ Աշխատելով հիվանդների հետ՝ Ալետտան ականատես եղավ հսկայական անարդարության, ինչը նրան դրդեց սոցիալական ակտիվության և սուֆրաժիզմի։
Սուֆրաժիստական շարժում և ակտիվություն
Դոկտորական աստիճան ստանալուց հետո Յակոբսը տեղափոխվում է Լոնդոն և սկսում է հաճախել ֆեմինիստների և վերարտադրողական իրավունքների ու համընդհանուր ընտրական իրավունքի համար պայքարող ակտիվիստների հանդիպումներին։
1887 թվականին նա ակտիվորեն ընդգրկվում է սուֆրաժիստական շարժման մեջ, միանալով Կանանց միջազգային դաշինքին, որտեղ հետագայում ծանոթանում է Քերի Չափման Քաթին։ Քաթի հետ միասին Ալետտան շրջագայում է տարբեր երկրներում՝ կանանց քաղաքական իրավունքների պաշտպանության պայքարում նրանց աջակցելու համար։ Ալետտան դաշինք է կազմում այլ երկրների սուֆրաժիստների հետ և տարածում է հավասարության գաղափարը համաշխարհային մակարդակով։ Նրա ջանքերը փոխհատուցվեցին, երբ 1919 թվականին հոլանդացի կանայք վերջապես ստացան քվեարկելու իրավունք։ Քեթթին ուղղված նամակներից մեկում նա գրել է. «Հարգելի Քերի, ես վստահ եմ, որ իմ կյանքն ապարդյուն չեմ ապրել։ Մենք կատարել ենք մեր առաջադրանքը և այժմ կարող ենք թողնել այս աշխարհն այն վստահությամբ, որ մենք թողնում ենք այն ավելի լավ վիճակում, քան մինչ այդ էր»։ Լոնդոնում անցկացվող Կանանց միջազգային խորհրդի նիստին (1899) մասնակցելուց հետո Յակոբսը որոշեց հեռանալ բժշկությունից և ամբողջովին կենտրոնանալ ընտրական իրավունքի վրա։ Բացի կանանց իրավունքների համար պայքարելուց՝ Ալետտան նաև խաղաղության կողմնակից էր և խաղաղասեր էր։ Ալետտայի ամուսինը պացիֆիստական շարժման անդամ էր։ Առաջին աշխարհամարտի սկզբում Յակոբսը փորձեց օգտագործել ամբողջ աշխարհով մեկ իր ծանոթությունների ցանցը պատերազմը դադարեցնելու համար։ 1915 թվականին Հաագայում նա կազմակերպեց Կանանց միջազգային խորհրդի նիստ։ Այս ֆորումին մասնակցում էին տարբեր երկրների 1136 կանայք և քննարկում էին պատերազմը դադարեցնելու ուղիները։ Ընդունվեցին մի շարք բանաձևեր և ստեղծվեց կանանց խաղաղության և ազատության միջազգային լիգան։ Հաագայի հանդիպումից հետո Ալետտան կանանց նախաձեռնող խմբի հետ միասին սկսեց շրջագայել Եվրոպայում՝ հանդիպել պատերազմող երկրների առաջնորդների հետ և փորձել նպաստել հաշտեցմանը։ 1915 թվականին նա մեկնում է Միացյալ Նահանգներ՝ անհաջող փորձ կատարելով համոզելու նախագահ Վիլսոնին՝ օգնելու լուծել միջազգային հակամարտությունը։ Ալետտան շարունակեց պայքարել հանուն հավասարության և խաղաղության մինչև իր կյանքի վերջը` 1929 թվականի օգոստոսը։
Ծանոթագրություններ
Կատեգորիա:Հրեա բժիշկներ Կատեգորիա:Նիդերլանդների հրեաներ Կատեգորիա:Հրեա ֆեմինիստներ Կատեգորիա:Հոլանդացի ֆեմինիստներ Կատեգորիա:Հրեա սուֆրաժիստներ Կատեգորիա:Հոլանդացի սուֆրաժիստներ Կատեգորիա:Հոլանդացի թարգմանիչներ
Diodato
Անտոնիո Դիոդատո, հայտնի է որպես Diodato, իտալացի երգիչ և երգերի հեղինակ ։ Նա հաղթել է Sanremo Music Festival-ը «Fai rumore» երգով և ներկայացնելու է Իտալիան Եվրատեսիլ 2020 երգի մրցույթին, որը կայանալու է Նիդերլանդների Ռոտերդամ քաղաքում։
Կարիերա
Նա թողարկել է երկու ստուդիական ալբոմ՝ «E forse sono pazzo» (LeNarcisse/Goodfellas) և «A ritrovar bellezza» (LeNarcisse/RCA/SonyMusic) ։ Նա հաղթել է Sanremo Music Festival-ը «Fai rumore» երգով և դա իրեն թույլ է տվել ներկայացնելու Իտալիան Եվրատեսիլ 2020 երգի մրցույթին, որը կայանալու է Նիդերլանդների Ռոտերդամ քաղաքում ։
Արտաքին հղումներ
Կատեգորիա:Իտալացի երգիչներ Կատեգորիա:Իտալիայի մասնակիցները Եվրատեսիլ երգի մրցույթում Կատեգորիա:21-րդ դարի երգիչներ Կատեգորիա:Իտալացի երաժիշտներ Կատեգորիա:Երգերի հեղինակներ
Բեռնեյ (Սոմի գավառ)
Բեռնեյ (Berneuil), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 254 մարդ, բնակչության խտությունը` 46.10 մարդ/կմ²։ Բնակավայրը զբաղեցնում է 5.51 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 24 կմ հյուսիս-արևմուտք։
Տնտեսություն
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 127-ը, իսկ ոչ ակտիվները` 35։ Ակտիվության ցուցանիշը կազմում է 78,4 %։ 127 աշխատունակ մարդկանցից աշխատել է 114 անձ (65 տղամարդ և 49 կին)։ Գործազուրկ են եղել 13 անձ (3 տղամարդ և 10 կին)։ 35 անաշխատունակներից 7 եղել են աշակերտներ կամ ուսանողներ, 12-ը` թոշակառուներ, իսկ 16-ը չեն աշխատել տարբեր պատճառներով ։
Կուզիկը Նոտր Դամից 2
Կուզիկը Նոտր Դամից 2 (The Hunchback of Notre Dame II), 1996 թվականի նկարահանված Կուզիկը Նոտր Դամից մուլտֆիլմի շարունակությունն է։ Թողարկվել է 2002 թվականին։ Պրեմիերան կայացել է 2002 թվականի մարտի 19-ին։ Հնչյունավորումը կատարել են բոլոր այն դերասանները, ովքեր ներկայացել են առաջին ֆիլմում, մի քանի բացառությամբ։ Ջիմ Քամմինգսի փոխարինել է Դեվիդ Օգդեն Սթիրսը, Լավերնի կերպարին հնչյունավորել էր Ջեյն Ուիտերսը, սակայն նրա մահից հետո նրան փոխարինել է Մերի Ուիկսը։ Թոնի Ջեյը նույնպես չի մասնակցել հնչյունավորմանը, քանի որ նրա հերոս Ֆրոլլոն մահացել էր առաջին ֆիլմում։ Հայդի Մոլլենհայերը ևս չի երգել Էսմերալդայի դերում։
Սյուժե
Կուզիկը Նոտր Դամից արկածային մուլտֆիլմի շարունակությունն է։ Էսմերալդան և Ֆեբը ամուսնացել են և հիանալի երեխա ունեն Զեֆիր անունով, ով օգնում էր Կվազիմոդոյին։ Բայց հանկարծ Կվազիմոդոն գնում է թափառական կրկեսի հրաշագործ Սառուշայի մոտ և սիրահարվում է Մեդելինին, սակայն չար Սառուշան Մեդելինին ստիպում է հեռու մնալ Կվազիմոդոյից։ Սառուշան օգնում է գողանալ Նոտր Դամի Մայր տաճարի զանգը, որը անհրաժեշտ էր նրան կախարդական իշխանությունը ստանալու համար։
Դերերում
Ֆիլմը կրկնօրինակվել է ռուսերեն «Nevafilm» ստուդիայում «Disney Character Voices International»-ի պատվերով 2012 թվականին։
Քննադատություն
Այժմ ֆիլմն ունի 22 % վարկանիշ Rotten Tomatoes կայքում և միջին գնահատական (10 բալից՝ 3,6) ։ Քննադատները և հեռուստադիտողները դժգոհ էին նախորդ անիմացիոն ֆիլմից։
Արտաքին հղումներ
Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:Փարիզում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Ամերիկյան սիքվել ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ամերիկյան ֆիլմեր հասունացման տարիքի մասին
Մեծ Ազակլա
Մեծ Ազակլա (Большая Азакла), գետ Ռուսաստանում, հոսում Բաշկորտոստան հանրապետությունում։ Գետաբերանը տեղակայված է Մեծ Իկ գետի աջ ափին՝34 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Բերգենի տաճար
Նորվեգիայի Հոկոն IV թագավորի օրոք եկեղեցու տեղում գործել է մենաստան, որը տաճարի կառուցման ընթացքում ներառվում է վերջինիս ենթակառուցվածքի մեջ։ Տարբեր տարիներին հրդեհի հետևանքով այրվել է 1248 և 1270 թվականներին և կրկին վերականգնվել։ 1463 թվականին կրկին այրվում է, սակայն այս անգամ չի վերականգնվում մինչև 1550-ական թվականները։ Չնայած կիսավեր վիճակին՝ եկեղեցին 1539 թվականին ստանում է տաճարի կարգավիճակ։
1623 և 1640 թվականների հրդեհից հետո տաճարը վերականգնվել է և ստացել ներկայիս տեսքը։ Գմբեթի ցիցը տեղադրվել է հենց այդ ժամանակ իրականացված շինարարության ժամանակ։ Ճարտարապետ Քրիստիան Քրիստին և Պիտեր Անդերսեն Բլիսկը 1880 թվականի վերնորոգման ժամանակ վերականգնել են եկեղեցու ներսի միջնադարյան տեսքը։
1665 թվականին Բերգենի ափերին տեղի ունեցած անգլո-հոլանդական ճակատամարտի ժամանակ թնդանոթի արկը դիպչել է տաճարի պատին, որը մինչ օրս պահպանվում է նույն տեղում։
Արտաքին հղումներ
Կատեգորիա:Նորվեգիայի տաճարներ Կատեգորիա:Բերգենի շենքեր և կառույցներ
Գրաբար
Գրաբար, հայոց հին գրական լեզուն, գործածության մեջ է եղել 5-րդ դարից մինչև 19-րդ դարի կեսը՝ գործառույթի ոլորտների աստիճանական սահմանափակումով։
Գրաբարի շրջափուլերի մասին
Գրաբարի պատմությունը բաժանվում է երկու մեծ դարաշրջանների՝ հինհայերենյան և ետհինհայերենյան։ Հինհայերենյան դարաշրջանն սկսում է 5-րդ դարի սկզբից (գրերի գյուտից) մինչև 11-րդ դարը։ Երկրորդ դարաշրջանն ընդգրկում է 11-19 դդ.։